**Kepler-90i** (tamén coñecido pola súa designación de obxecto de interese Kepler KOI-351 i) é un exoplaneta do tipo super-Terra, cun 1,32 raios terrestres, que orbita ó redor da estrela na secuencia principal tipo-G, Kepler-90, cada 14,45 días; foi descuberto polo telescopio Kepler. Está situado a preto de 2.545 anos luz (780 parsecs), ou case 2,4078 × 1016 km) da Terra, na constelación de Draco. O exoplaneta é o oitavo no sistema multiplanetario da estrela. A partir de decembro de 2017, Kepler-90 é a estrela que alberga máis exoplanetas coñecidos. Atopouse a Kepler-90i co método de tránsito, no que se mide o efecto atenuante que provoca un planeta mentres cruza por diante da súa estrela, e cunha ferramenta informática acabada de utilizar, a aprendizaxe profunda, unha clase de algoritmos de aprendizaxe automática.

Características
---------------

### Masa, raio e temperatura

Kepler-90i é un exoplaneta do tipo super-Terra cun raio de 1,32 R⊕, indicando que é o suficientemente pequeno como para ser planeta rochoso. Cunha composición similar á Terra, Kepler-90i tería unha masa de aproximadamente 2,5 veces a masa terrestre.[] Ten unha temperatura de equilibrio de 709 K (436 °C; 817 °F), semellante á temperatura media de Venus.

### Estrela nai

O planeta orbita unha estrela (tipo-G) chamada Kepler-90. A estrela ten unha masa de 1,2 masas solares e un raio de 1,2 raios solares. Ten unha temperatura superficial de 6080 K e ten unha idade estimada do arredor de 2 mil millóns de anos, cunha considerable incerteza. En comparación, o Sol ten uns 4.600 millóns de anos e ten unha temperatura superficial de 5.778 K.

A magnitude aparente da estrela, ou o brillante que aparece dende a perspectiva da Terra, é de 14. É moi feble para ser vista a simple vista.

### Características orbitais

Kepler-90i orbita a súa estrela nai cada 14,45 días, cun eixe semimaior de 0,1234 UAs.

Debido á súa distancia moi próxima á súa estrela nai, é probable que estea ancorada orbitalmente, o que significa que un lado está mirando permanentemente cara a súa estrela nai, co cal esa cara vive nun día eterno, e pola contra, a cara oposta nunca ve á súa estrela nai e vive baixo unha noite eterna.

Descubrimento
-------------

No 2009, o telescopio Kepler da NASA estaba observando estrelas co seu fotómetro, o instrumento que usa para detectar eventos de tránsito nos que un planeta atravesa por diante da súa estrela nai, reducindo un pouquiño o seu brillo durante un período breve de tempo e relativamente regular. No seu último test, o telescopio Kepler xa levaba observadas unhas 50.000 estrelas no seu catálogo de entradas, incluíndo a Kepler-90; as curvas de luz preliminares foron enviadas ó equipo científico do "Kepler" para a súa análise, que elixiu ás que tiñan obvios compañeiros planetarios para o seu seguimento nos observatorios. O descubrimento do exoplaneta foi axudado por unha ferramenta informática acabada de utilizar, a aprendizaxe profunda, unha clase de algoritmos de aprendizaxe automática.

O sistema multiplanetario de Kepler-90 en comparación co noso Sistema Solar.

Referencias
-----------

1. ↑  Staff (31-12-2013). "TEPcat: Kepler-90h". *Keele Astrophysics Group*. Consultado o 23-08-2018.
2. 1 2 3 4 5 6 7 8 9 10 11 12 13 14  "Kepler-90 i". *NASA Exoplanet Archive*. Consultado o 14-12-2017.
3. 1 2 3 4 5 6 7 8  Shallue, Christopher J.; Vanderburg; Andrew (16-12-2017). "Identifying Exoplanets With Deep Learning: A Five Planet Resonant Chain Around Kepler-80 And An Eighth Planet Around Kepler-90" (PDF). Consultado o 14-12-2017.
4. ↑  St. Fleur, Nicholas (14-12-2017). "An 8th Planet Is Found Orbiting a Distant Star, With A.I.’s Help". *The New York Times*. Consultado o 15-12-2017.
5. 1 2  Chou, Felecia; Hawkes, Alison; Northon, Karen. (14-12-2017). "Release 17-098 – Artificial Intelligence, NASA Data Used to Discover Eighth Planet Circling Distant Star". *NASA*. Consultado o 14-12-2017.
6. ↑  Chou, Felicia; Hawkes, Alison; Landau, Elizabeth. (14-12-2017). "Artificial Intelligence, NASA Data Used to Discover Eighth Planet Circling Distant Star". *NASA*. Arquivado dende o orixinal o 05-05-2020. Consultado o 15-12-2017.
7. ↑  Cain, Fraser (16-12-2008). "How Old is the Sun?". *Universe Today*. Consultado o 14-12-2017.
8. ↑  Cain, Fraser (15-09-2008). "Temperature of the Sun". *Universe Today*. Consultado o 14-12-2017.

Véxase tamén
------------

### Outros artigos

* Kepler-80g
* Kepler-90